CELEX: C2005/093/27
Language: el
Date: 2005-04-16 00:00:00
Title: Υπόθεση C-76/05: Αίτηση εκδόσεως προδικαστικής αποφάσεως, υποβληθείσα με διάταξη του Finanzgericht Köln της 27ης Ιανουαρίου 2005 στο πλαίσιο της υποθέσεως Herbert Schwarz και Marga Gootjes-Schwarz κατά Finanzamt Bergisch Gladbach

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/15
            
         Αίτηση εκδόσεως προδικαστικής αποφάσεως, υποβληθείσα με διάταξη του Finanzgericht Köln της 27ης Ιανουαρίου 2005 στο πλαίσιο της υποθέσεως Herbert Schwarz και Marga Gootjes-Schwarz κατά Finanzamt Bergisch Gladbach
   (Υπόθεση C-76/05)
   (2005/C 93/27)
   Γλώσσα διαδικασίας: η γερμανική
   Το Finanzgericht Köln, με διάταξη της 27ης Ιανουαρίου 2005 η οποία περιήλθε στη Γραμματεία του Δικαστηρίου στις 16 Φεβρουαρίου 2005, στο πλαίσιο της δίκης Herbert Schwarz και Marga Gootjes-Schwarz κατά Finanzamt Bergisch Gladbach, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί του εξής ερωτήματος:
   
                
            
            
               Αντιβαίνει προς τα άρθρα 8Α/18 (ελεύθερη κυκλοφορία των πολιτών εν γένει), 48/39 (ελεύθερη κυκλοφορία των εργαζομένων), 52/43 (ελευθερία εγκαταστάσεως) και 59/49 (ελευθερία παροχής υπηρεσιών) ΣΕΚ το γεγονός ότι, δυνάμει του άρθρου 10, παράγραφος 1, σημείο 9, του νόμου περί φορολογίας εισοδήματος όπως ίσχυσε για τα έτη 1998 και 1999, μπορούν να θεωρηθούν ως εξαιρετικές δαπάνες δικαιολογούσες μείωση του φόρου εισοδήματος τα δίδακτρα που καταβάλλονται προς ορισμένα γερμανικά σχολεία, όχι όμως και τα δίδακτρα προς σχολεία που ευρίσκονται στο υπόλοιπο, πλην Γερμανίας, έδαφος της Κοινότητας;